
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Deklarācija par Ministru kabineta iecerēto darbību
Apraksts
Deklarācijas par Andra Kulberga vadītā Ministru kabineta iecerēto darbību 15. punkts.
Atbilstoši tam Ministru kabineta 2026. gada 27. jūlija rīkojuma Nr. 449 "Par Valdības rīcības plānu Deklarācijas par Andra Kulberga vadītā Ministru kabineta iecerēto darbību īstenošanai" (turpmāk - Valdības rīcības plāns) pielikuma 15.3. pasākums.
1.2. Mērķis
Mērķa apraksts
Paredzēt Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi" (turpmāk - MKN 816) ierobežojumu iepirkumu darījumu veikšanai Elektronisko iepirkumu sistēmas (turpmāk - EIS) Programmatūras, programmatūras pilnveidošanas un atbalsta pakalpojumu katalogā (CI126P Programmatūras pakalpojumi).
Spēkā stāšanās termiņš
01.01.2027.
Pamatojums
Tiek paredzēts samērīgs pārejas periods.
1.3. Pašreizējā situācija, problēmas un risinājumi
Pašreizējā situācija
MKN 816 t.sk. nosaka centralizēti iepērkamo preču un pakalpojumu grupas un centralizēto iepirkumu institūcijas, kā arī to sniegto pakalpojumu izmantošanas nosacījumus. Saskaņā ar minēto noteikumu 1. pielikuma 7. punktu viena no centralizēti iepērkamo preču un pakalpojumu grupām, par ko centralizēto publisko iepirkuma procedūru vai procedūras rīkojusi Valsts digitālās attīstības aģentūra (turpmāk - VDAA) ir: Programmatūra, programmatūras pilnveidošanas un atbalsta pakalpojumi, t.sk. arī arī šādi pakalpojumi:
 - programmatūras pilnveidošanas un atbalsta pakalpojumi;
 - informācijas tehnoloģiju pārvaldības procesu un atbalsta sistēmu ieviešanas pakalpojumi;
 - informācijas sistēmu veiktspējas, drošības testēšanas un pārvaldības pakalpojumi;
 - programmatūras plānošanas un iegādes atbalsta pakalpojumi;
 - programmatūras izstrādes un ieviešanas projektu pārvaldības, kvalitātes kontroles un atbalsta pakalpojumi;
 - programmatūras piekļūstamības un lietojamības testēšanas pakalpojumi.

EIS E-pasūtījumu sistēmā VDAA ir izveidojusi un uztur e-katalogu "CI126P Programmatūras pakalpojumi", kas ietver apakškatalogus "CI126P.1 Programmatūras pakalpojumi", "CI126P.2 Programmatūras tehnoloģiju pakalpojumi" un "CI126P.3 Konsultāciju pakalpojumi".

Atbilstoši Valdības rīcības plāna 15.3. pasākuma ietvaros paredzēts "ierobežot iepirkumu darījumu veikšanu Elektronisko iepirkumu sistēmas Programmatūras, programmatūras pilnveidošanas un atbalsta pakalpojumu katalogā (CI126P Programmatūras pakalpojumi)".
Problēmas un risinājumi
Problēmas apraksts
E-katalogs "CI126P Programmatūras pakalpojumi" (turpmāk arī - E-katalogs 126P) ietver programmatūras izstrādi konkrēta pircēja vajadzībām, konkrēta pircēja vajadzībām izstrādātas programmatūras uzturēšanu, pielāgošanu attīstību, uz konkrētām tehnoloģijām bāzētas programmatūras pilnveidošanas, attīstības un uzturēšanas pakalpojumus, kā arī ar minētajām pozīcijām saistītu konsultāciju iegādi. Lielā daļā šo pozīciju konkurence ir ierobežota, jo attiecīgo programmatūru ir tiesīgs modificēt tikai tās izstrādātājs. Tāpat E-katalogs 126P ļauj pircējiem iegādāties programmēšanas pakalpojumus, atsaucoties uz konkrētu tehnoloģiju, nevērtējot, vai vispār pircēja IT (informācijas tehnoloģijas) sistēmas attīstībai šī tehnoloģija ir nepieciešama un būtiska.
Esošā situācija saistībā ar E-kataloga 126P darbību dod iespēju noslēgt līgumus (darījumus) ar konkrētiem piegādātājiem līdz 1 000 000 euro viena darījuma ietvaros. Veicot šādu darījumu E-katalogā 126P, atsevišķi vairs netiek veikts iepirkums, kura veikšana savukārt varētu nodrošināt izsekojamāku publiskumu, palielināt potenciālās iespējas konkurencei un alternatīvu tehnisko risinājumu piedāvāšanai.
E-kataloga 126P apgrozījums 2026. gadā līdz 8. jūnijam saskaņā ar EIS datiem veido 28 384 384,94 euro (bez PVN), atpaliekot tikai no apgrozījuma e-katalogā "Standarta programmatūra un tās ražotāja atbalsts". E-katalogā 126P 2026. gadā ir noslēgti 352 darījumi un noslēgto individuālo darījumu vidējā vērtība ir 80 637,46 euro (bez PVN), savukārt individuālo darījumu vērtības svārstās no 120 euro (bez PVN) līdz pat 999 975 euro (bez PVN), t.i., formāli ievērojot MKN 816 47.punktā noteikto, ka viena darījuma ierobežojums ir 1 000 000 euro. Vienlaikus vērtējot E-kataloga 126P darījumu datus, secināms, ka tiek slēgti arī secīgi vairāki viena pakalpojuma darījumi.
Vienlaikus būtiski, ka saistībā ar E-kataloga 126P iespēju izmantošanu Eiropas Prokuratūra ir uzsākusi kriminālprocesus, kā arī sabiedrībā plaši aktualizēts jautājums par IT iepirkumu praksi publiskajā sektorā, t.sk. izmaksu neefektivitāti un iepirkumu necaurskatāmību.
Papildus, ņemot vērā minēto un nepieciešamību stiprināt valsts pārvaldes spēju caurskatāmi, ekonomiski pamatoti un profesionāli īstenot informācijas un komunikācijas tehnoloģiju projektus, ar Ministru prezidenta 2026. gada 16. jūnija rezolūciju Nr. 2026-1.1.1./39-39, 2026.gada 10.jūlija rezolūciju Nr. 2026-1.1.1./63-63 un 2026.gada 14.augusta rezolūciju Nr. 2026-1.1.1./80-80 visām ministrijām un to padotības iestādēm noteikts līdz 2026. gada 16. augustam apturēt jaunu informācijas un komunikācijas tehnoloģiju izstrādes darbu pasūtīšanu, t.sk. pasūtīšanu EIS. Noteikts, ka ministrijām kā kapitāla daļu turētājiem jānodrošina, lai šo ierobežojumu ievēro arī valsts kapitālsabiedrības. Vienlaikus ar 2026. gada 16. jūnija rezolūciju Nr. 2026-1.1.1./43-43 un 2026. gada 16. jūnija Nr. 2026-1.1.1./40-40 noteikti uzdevumi viedās administrācijas un reģionālās attīstības ministram un finanšu ministram iesniegt priekšlikumus valsts informācijas un komunikācijas tehnoloģiju projektu pārvaldības un iepirkumu sistēmas pilnveidošanai un EIS izmantošanai informācijas un komunikācijas tehnoloģiju pakalpojumu un risinājumu iepirkumos.[1] 
Lai izpildītu minētajās rezolūcijās dotos uzdevumus par priekšlikumu sniegšanu valsts informācijas un komunikācijas tehnoloģiju projektu pārvaldības un iepirkumu sistēmas pilnveidošanai un EIS izmantošanai informācijas un komunikācijas tehnoloģiju pakalpojumu un risinājumu iepirkumos, Viedās administrācijas un reģionālās attīstības ministrija (turpmāk - VARAM) virza informatīvo ziņojumu "Priekšlikumi informācijas un komunikācijas tehnoloģiju pārvaldības pārmaiņām" (ID Nr.26-TA-1866), kurā cita starpā ir paredzēts Finanšu ministrijai virzīt izskatīšanai Ministru kabinetā grozījumus MKN 816, nosakot ierobežojumu 140 000 euro apmērā kopējai līgumcenai, par kādu pasūtītājs gada laikā var iegādāties programmatūras izstrādes pakalpojumus EIS e-katalogos. Šāds uzdevums un konceptuālais virziens atbalstīts arī Informācijas sabiedrības padomes sēdē 2026.gada 27.jūlijā. Vienlaikus minētajā informatīvajā ziņojumā un tam pievienotajā Ministru kabineta sēdes protokollēmuma projektā tiek dots uzdevums VARAM līdz 2026. gada 1. oktobrim sadarbībā ar VDAA un Iepirkumu uzraudzības biroju izvērtēt EIS katalogus, slēgt vai ierobežot attiecīgo katalogu darbību un sagatavot priekšlikumus EIS IKT katalogu darbības pilnveidei.

[1] Detalizētāka informācija par moratoriju un minētajām Ministru prezidenta rezolūcijām skat. Iepirkumu uzraudzības biroja tīmekļvietnē: https://www.iub.gov.lv/lv/jaunums/pagarinats-moratorijs-ikt-iepirkumiem-pasutitaji-aicinati-iepazities-ar-ministru-prezidenta-rezoluciju-un-jautajumiem-un-atbildem
Risinājuma apraksts
EIS E-katalogi ir piemēroti standartizētu preču un pakalpojumu iegādei, kur šo preču vai pakalpojumu pielāgošana specifiskām vajadzībām ir minimāla un vispārīgajā vienošanās ir iespējams konkrēti noteikt noteikumus iegādes cenas noteikšanai. Savukārt intelektuālie pakalpojumi, kas saistīti ar programmatūras izstrādi, tostarp programmēšanas un konsultāciju pakalpojumi, pēc savas būtības parasti ir būtiski pielāgojami atbilstoši pasūtītāja vajadzībām. Šāda pielāgojamība ietekmē gan nepieciešamās darbietilpības novērtējumu, gan pakalpojuma izmaksas.
Ievērojot iepriekš minēto, kā arī ar Valdības rīcības plānu jau apstiprināto konceptuālo virzienu, ar grozījumiem MKN 816 paredzēts noteikt papildus ierobežojumu attiecībā uz EIS e-katalogu izmantošanu darījumiem, kas ir saistīti ar programmatūras, programmatūras tehnoloģiju vai ar tiem saistītiem konsultāciju pakalpojumiem, lai nodrošinātu pasūtītāja vai sabiedrisko pakalpojumu sniedzēja uzturētas vai pārziņā esošas IT sistēmas izstrādi, uzturēšanu vai attīstību. 
Attiecīgi turpmāk programmatūras izstrādes un ar to saistīto konsultāciju pakalpojumu iegāde pamatā būtu veicama, piemērojot Publisko iepirkumu likumā noteiktos iepirkuma procedūru veidus (piemēram, atklātu konkursu), lai nodrošinātu atklātību un konkurences iespēju, savukārt EIS e-katalogu izmantošana būtu saglabājama maza apjoma pasūtījumu veikšanai, t.i., līdz 140 000 euro vienam darījumam vai kopā vairākiem darījumiem kalendāra gada laikā, pieņemot, ka arī neliela apjoma pirkumu gadījumā atsevišķā publiskā iepirkuma procedūrā konkurence varētu būt neliela.
Vienlaikus noteikumu projektā skaidri noteikts, ka šis darījumu veikšanas ierobežojums neattiecas uz informācijas un komunikācijas tehnoloģiju infrastruktūras vai vides pārvaldības, kiberdrošības, uzraudzības, rezerves kopēšanas, lietotāju atbalsta, testēšanas, audita, datu analītikas, informācijas tehnoloģiju pārvaldības procesu un atbalsta sistēmu ieviešanas, kā arī standartprogrammatūras ieviešanas un konfigurēšanas pakalpojumiem, ja šo pakalpojumu sniegšanas ietvaros netiek izstrādāta programmatūra pasūtītāja vai sabiedrisko pakalpojumu sniedzēja vajadzībām un netiek pielāgota, pilnveidota, attīstīta vai uzturēta šādām vajadzībām izstrādāta programmatūra.
Tādējādi ar noteikumu projektu paredzētā ierobežojuma tvērums šobrīd ir attiecināms tieši uz E-katalogā "CI126P Programmatūras pakalpojumi" ietverto, un šis ierobežojums neaptver, piemēram, tirgū plaši pieejamas standartprogrammatūras licences un, piemēram, EIS e-katalogā "CI126 Standarta programmatūra un tās ražotāja atbalsts" ietverto.
Jāpaskaidro, ka noteikumu projektā attiecībā uz noteikumu 47.1 punktu lietotais formulējums "atsevišķi vienam darījumam vai kopā vairākiem darījumiem kalendāra gada laikā" nozīmē, ka ar noteikumu projektu paredzētā ierobežojuma kopējā summa 140 000 euro tiek noteikta katram pasūtītājam un sabiedrisko pakalpojumu sniedzējam uz vienu kalendāra gadu, summējot visus attiecīgos iegādes darījumus konkrētajā kalendāra gadā (no 1.janvāra līdz 31.decembrim), kas saistīti ar programmatūras, programmatūras tehnoloģiju vai ar tiem saistītiem konsultāciju pakalpojumiem neatkarīgi no informācijas sistēmas, kuras vajadzībām iegāde tiek veikta. Proti, ierobežojums netiek skatīts katras vienas informācijas sistēmas ietvaros, bet attiecināms uz visām pasūtītāja vai sabiedrisko pakalpojumu sniedzēja informācijas sistēmām kopumā. Turklāt formulējums "darījumiem kalendāra gada laikā" nozīmē, ka ierobežojums attiecas uz vienu kalendāra gadu, tādējādi ļaujot ierobežojuma izpildi plānot kontekstā ar pasūtītāja vai sabiedrisko pakalpojumu sniedzēja budžeta plānošanas procesiem.
Ierobežojuma summa tiek noteikta 140 000 euro, ņemot vērā pašreizējo līgumcenas robežvērtību, kāda atbilstoši Eiropas Savienības noteiktajām robežvērtībām ir piemērojama preču un pakalpojumu iepirkumiem. Līdz ar to ierobežojuma summa šobrīd tiek pielīdzināta esošajai Eiropas Savienības noteiktajai robežvērtībai, bet tā netiek sasaistīta ar noteiktiem (vismaz šobrīd) plānotiem pārskatīšanas mehānismiem.
Vienlaikus, ņemot vērā, ka ar noteikumu projektu plānotā ierobežojuma piemērošana praksē nozīmē vismaz sākotnēji pasūtītājiem un sabiedrisko pakalpojumu sniedzējiem veikt noteiktas izmaiņas savos plānotajos iepirkumu procesos, kā arī atsevišķos gadījumos ierobežojuma piemērošana var nozīmēt garākus projektu izpildes termiņus, paredzēts, ka noteikumu projekts stājas spēkā 2027.gada 1.janvārī. Tādējādi tiek dots saprātīgs pielāgošanās un pārejas laiks, atvieglojot arī noteiktā ierobežojuma piemērošanu. Proti, ierobežojuma limits 140 000 euro attiecas (tiek sākts rēķināt) uz jebkuru attiecīgo darījumu konkrētajā katalogā, sākot ar 2027.gada 1.janvāri. Šajā limitā konkrētais darījums tiek ietverts tad, kad tiek noslēgts (pabeigts) darījums. Ņemot vērā, ka pasūtījumi attiecīgajā katalogā var tikt izveidoti vēl 2026.gadā, bet pabeigti, noslēdzot darījumu, 2027.gadā, lai nodrošinātu tiesisko skaidrību, noteikumu projektā ietverts arī pārejas noteikums, paredzot, ka šo noteikumu 47.1 un 47.2 punktu piemēro darījumiem, kas izveidoti, sākot ar 2027. gada 1. janvāri. Tādējādi ar pārejas noteikumu tiek paredzēts, ka 2026.gadā izveidoti darījumi, kas tiek noslēgti (pabeigti) 2027.gadā, netiek ieskaitīti uz 2027.gadu attiecināmajā limitā.
Tāpat jāatzīmē, ka konceptuāli, kā tas ir norādīts arī iepriekš minētajā VARAM informatīvajā ziņojumā, tālākajā IKT iepirkumu sistēmas attīstībā ir būtiski vērtēt iespējas pakāpeniskai pārejai uz dinamiskajām iepirkumu sistēmām (DIS) kā pamata instrumentu centralizēto iepirkumu īstenošanai, kas varētu veicināt efektīvāku atklātības un konkurences pārvaldību, regulāru piegādātāju loka papildināšanu un cenu aktualizēšanu atbilstoši tirgus situācijai. Līdz ar to, nākotnē īstenojot pāreju uz DIS, to ietvaros ar noteikumu projektu paredzētais ierobežojums nebūtu attiecināms. Tāpat minētajā VARAM informatīvajā ziņojumā ir nostiprināts virziens uz esošo EIS IKT e-katalogu satura pārskatīšanu un pilnveidošanu, tostarp paredzot slēgt tādus e-katalogus (vai to pozīcijas), kuri veicinājuši konkurences ierobežošanu.
Ar noteikumu projektu tiek noteikts, ka uzraudzību par noteiktā limita ievērošanu veic centralizēto iepirkumu institūcija, kura noslēgusi vispārīgo vienošanos, kas faktiski nozīmē, ka šobrīd attiecībā uz E-katalogs 126P uzraudzību nodrošina VDAA. Ar noteikumu projektu nav plānots noteikt konkrētus uzraudzības pasākumu īstenošanas veidus vai citus kritērijus, ievērojot, ka kataloga uzraudzību visefektīvāk iespējams veikt tieši tā izveidotājām, nodrošinot ierobežojuma izpildes ievērošanu. Vienlaikus jāņem vērā, ka jau šobrīd VDAA funkcija cita starpā ir tās noslēgto vispārīgo vienošanos izpildes uzraudzība, kā arī ar Ministru prezidenta 2026.gada 10.jūlija rezolūciju Nr. 2026-1.1.1./63-63 ir nostiprināts, ka e-kataloga izveidotājs ir atbildīgs par katalogā veikto darījumu pieļaujamības kontroli.
Papildus, lai nodrošinātu lielāku atklātību, izmantojot EIS e-katalogus, projekts paredz precizēt MKN 816 regulējumu, nosakot pasūtītājam un sabiedrisko pakalpojumu sniedzējam pienākumu norādīt datus par informāciju tehnoloģiju sistēmu, kuras darbības nodrošināšanai noteiktā programmatūras, programmatūras tehnoloģiju vai ar tiem saistītiem konsultāciju pakalpojuma iegāde ir plānota. Plānotā noteikumu 47.2 punkta tvērums ir skatāms, ievērojot noteikumu 47.1 punktā noteikto tvērumu, kur skaidri uzskaitīti standarta pakalpojumi, uz kuriem norma neattiecas. Attiecīgi, veicot iegādes, kuras nav noteikumu 47.1 punkta tvērumā, nav attiecināms arī noteikumu 47.2 punktā noteiktais pienākums par informācijas sistēmas norādīšanu. Ievērojot arī potenciālos drošības riskus, nav plānots, ka sniegtā informācija būs publiski pieejama. Gadījumos, kad iegādājamais pakalpojums attiecas uz vairākām informācijas sistēmām, norādāma informācija par visām informācijas sistēmām.
Vai ir izvērtēti alternatīvie risinājumi?
Jā
Apraksts
Noteikumu projekta saskaņošanas gaitā vērtēti starpinstitūciju saskaņošanā saņemtie iebildumi, kas paredz plānoto ierobežojumu noteikt diferencēti, piemēram, atkarībā no pakalpojuma vai IKT sistēmas veida vai noteikt ierobežojumu uz katru IKT sistēmu atsevišķi, vai atkarībā no tā, vai attiecīgā iegāde tiek veikta arī citu pasūtītāju vajadzībām, vai noteikt atsevišķus izņēmumus no ierobežojuma piemērošanas. 
Lai ieviestu ar Valdības rīcības plānu un Informācijas sabiedrības padomes lēmumu apstiprināto konceptuālo virzienu par šāda ierobežojuma noteikšanas nepieciešamību un lai saglabātu ierobežojuma mērķi, regulējums netiek diferencēts un netiek noteikti izņēmumi. Vienlaikus, izvērtējot saņemtos iebildumus, lai nodrošinātu samērīgu sagatavošanās laiku, paredzēts, ka noteikumu projekts stājas spēkā 2027.gada 1.janvārī un attiecināms uz darījumiem, kuri izveidoti, sākot ar 2027.gada 1.janvāri.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
piegādātāji, kas piedalās publiskajos iepirkumos
Ietekmes apraksts
Noteikumu projektā noteiktais ierobežojums ietekmēs piegādātājus, kas piedalās publiskajos iepirkumos (var būt arī fiziskas personas), paplašinās attiecīgo pakalpojumu iepirkumu atklātības līmeni un veicināt plašākas iespējas piegādātāju dalībai konkrētajos iepirkumos, jo notiks pāreja no ierobežotas konkurences vides pašreizējos e-katalogos uz iepirkuma procedūrām. Līdz ar to noteikumu projektā paredzētais regulējums atstās pozitīvu ietekmi.
Juridiskās personas
piegādātāji, kas piedalās publiskajos iepirkumos
pasūtītāji un sabiedrisko pakalpojumu sniedzēji, kas veic publiskos iepirkumus
Ietekmes apraksts
Noteikumu projektā noteiktais ierobežojums ietekmēs piegādātājus, kas piedalās publiskajos iepirkumos, paplašinās attiecīgo pakalpojumu iepirkumu atklātības līmeni un veicināt plašākas iespējas piegādātāju dalībai konkrētajos iepirkumos, jo notiks pāreja no ierobežotas konkurences vides pašreizējos e-katalogos uz iepirkuma procedūrām. Līdz ar to noteikumu projektā paredzētais regulējums atstās pozitīvu ietekmi.
Noteikumu projektā noteiktais ierobežojums ietekmēs pasūtītājus un sabiedrisko pakalpojumu sniedzējus (turpmāk abi kopā - pasūtītāji), kas veic publiskos iepirkumus, jo sākotnējā ierobežojuma piemērošanas laikā varētu pieaugt pasūtītājiem veicamo iepirkuma procedūru skaits un paildzināties projektu kopējie izpildes termiņi. Līdz ar to tiek noteikts ierobežojuma ieviešanas pārejas periods, paredzot, ka prasības stājas spēkā no 2027.gada 1.janvāra, tādējādi nodrošinot samērīgumu un dodot laiku pasūtītājiem pārplānot gada ietvaros plānotos iepirkumus un to īstenošanai nepieciešamos resursus. Būtiski, ka ierobežojuma piemērošanai nepieciešamo administratīvo darbību un resursu apjoms ir tiešā veidā saistīts ar pasūtītāja pieeju iepirkumu plānošanā un organizēšanā, un tam tālākajā ierobežojuma piemērošanas periodā būtu jāizlīdzinās, ņemot vērā, ka iepirkumu veikšana savu vajadzību nodrošināšanai kā tāda ir katra pasūtītāja institūcijas viena no pamatfunkcijām. Papildus arī jāņem vērā anotācijas 1.3. sadaļā norādītais par nākotnē attīstāmo virzienu ar pāreju uz DIS, kas ļaus ievērojami atvieglot iegādes procesus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Paredzamā pozitīvā ietekme uz atklātības un konkurences palielināšanos attiecīgo pakalpojumu iepirkumos veicinās nozares piegādātāju konkurētspēju.
2.2.3. uz uzņēmējdarbības vidi:
Jā
Ietekmes apraksts
Paredzamā pozitīvā ietekme uz atklātības un konkurences palielināšanos attiecīgo pakalpojumu iepirkumos veicinās nozares piegādātāju konkurētspēju.
2.2.4. uz mazajiem un vidējiem uzņēmējiem:
Jā
Ietekmes apraksts
Paredzamā pozitīvā ietekme uz atklātības un konkurences palielināšanos attiecīgo pakalpojumu iepirkumos veicinās nozares piegādātāju konkurētspēju, sniegs lielākas iespējas dalībai attiecīgajos iepirkumos arī mazajiem un vidējiem uzņēmējiem, ņemot vērā, ka vairāk varētu tikt izsludināti atsevišķi mazāka apjoma iepirkumi.
2.2.5. uz konkurenci:
Jā
Ietekmes apraksts
Paredzamā pozitīvā ietekme uz atklātības un konkurences palielināšanos attiecīgo pakalpojumu iepirkumos veicinās nozares piegādātāju konkurētspēju.
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ievērojot, ka projekts neskar iepriekš minētās iniciatīvas un procesus, sabiedrības līdzdalības kārtība projekta izstrādē netiek piemērota.
Papildus projekts un tā anotācija būs publiski pieejams Vienotajā tiesību aktu projektu izstrādes un saskaņošanas portālā tā publiskajā daļā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pasūtītājs vai sabiedrisko pakalpojumu sniedzējs, kas plānoja izmantot e-katalogu "CI126P Programmatūras pakalpojumi", lai noslēgtu darījumu, kas ir saistīts ar programmatūras, programmatūras tehnoloģiju vai ar tiem saistītiem konsultāciju pakalpojumiem, lai nodrošinātu pasūtītāja vai sabiedrisko pakalpojumu sniedzēja uzturētas vai pārziņā esošas informāciju tehnoloģiju sistēmas izstrādi, uzturēšanu vai attīstību.
Centralizēto iepirkumu institūcija, kura noslēgusi attiecīgo vispārīgo vienošanos
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Pasūtītājs vai sabiedrisko pakalpojumu sniedzējs, kas plānoja izmantot e-katalogu "CI126P Programmatūras pakalpojumi", lai noslēgtu darījumu, kas ir saistīts ar programmatūras, programmatūras tehnoloģiju vai ar tiem saistītiem konsultāciju pakalpojumiem, lai nodrošinātu pasūtītāja vai sabiedrisko pakalpojumu sniedzēja uzturētas vai pārziņā esošas informāciju tehnoloģiju sistēmas izstrādi, uzturēšanu vai attīstību.
	palielinās
Vērtības nozīme:
	
-
	
-
	
-
	
-
	
	Aprēķinam izmantoti dati par 2025.gadu tādējādi ņemot vērā datus viena pilna gada ietvaros. Atbilstoši EIS datiem 49 pasūtītājiem no 197, kas veikuši pasūtījumus programmēšanas katalogā, gada kopējā pasūtījumu vērtība pārsniedz 140 000 euro. 
Šo 49 pasūtītāju veikto pasūtījumu vērtība ir 53 846 264,67 euro jeb 95,03% no katalogā veikto pasūtījumu vērtības.
Attiecīgi, projektā paredzētās izmaiņas teorētiski ietekmētu 49 subjektus.
Atbilstoši Eiropas Komisijas izvērtējumam par Direktīvu 2014/23/ES par koncesijām, Direktīvu 2014/24/ES par publisko iepirkumu un Direktīvu 2014/25/ES par komunālajiem pakalpojumiem (https://single-market-economy.ec.europa.eu/news/commission-publishes-evaluation-eu-public-procurement-directives-2025-10-14_en) procedūras izmaksas tiek novērtētas 1 % apmērā no līguma vērtības, šīs izmaksas samazinās atbilstoši līguma vērtībai.
Pieņemot minēto, projektā paredzētās izmaiņas teorētiski saistāmas ar izmaksām 538 462,65 euro apmērā.
Vienlaikus nevar pieņemt, ka izmaiņas palielinās administratīvās izmaksas, jo, veicot pasūtījumu arī caur šo e-katalogu, pasūtītājam vai sabiedrisko pakalpojumu sniedzējam ir administratīvās izmaksas, kas būtu sasaistāmas ar attiecīgā darījuma veikšanu (šāda informācija nav pieejama).

	Centralizēto iepirkumu institūcija, kura noslēgusi attiecīgo vispārīgo vienošanos
	
	

	

	

	

	
	

	Kopā

7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildē iesaistītās institūcijas to realizēs esošā finansējuma ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

